MLDataScientist/Wikipedia-uzbek-2024-05-01 huggingface dataset:
Brian Hämäläinen

Brian Tømming Hämäläinen (; 29-may 1989-yilda tugʻilgan) — Daniyalik professional futbolchi, Daniya Superligasining Lyngby Boldklub klubida chap qanot himoyachisi sifatida oʻynaydi.

Sobiq Daniya yoshlar terma jamoasi aʼzosi Hämäläinen 2011-yilda Belgiya Pro-ligasi klubi Zulte Waregemga oʻtgan. Bir mavsumdan soʻng Genkga oʻtdi. Toʻrt yildan soʻng Zulte Waregemga qaytib, Germaniyaning 2. Bundesliga klubi Dynamo Dresden safida ikki yil oʻynadi. 2020-yilda Lyngbyga qaytdi.

Faoliyati

Lyngby 
Hämäläinen 1994-yildan Allerod FKning yosh toifadagi jamoasida oʻynay boshladi. 2003-yilda Lyngby yoshlar akademiyasiga oʻtdi. 2007-yil 20-avgustda Esbjerg fBga qarshi oʻyinning 82-daqiqada Andreas Bjelland oʻrniga maydonga tushib debyut qildi.

Zulte Waregem 
2011-yil iyul oyida Hämäläinen Belgiya Pro-ligasi klubi Zulte Waregem bilan shartnoma imzoladi.

Genk 
2012-yil avgust oyida Hämäläinen Genkga oʻtdi. 2013—2014-yilgi mavsumda UEFA Yevropa ligasida toʻrtta oʻyinda maydonga tushdi. „Genk“ VfB Stuttgartga qarshi 1/8 finalda magʻlub boʻldi. Shu tariqa, klub chempionat pley-offida ishtirok etdi va beshinchi o‘rinni egalladi. Hämäläinen toʻrtta oʻyinda maydonga tushdi. Belgiya kubogida uchta oʻyin oʻtkazdi, musobaqada „Genk“ gʻalaba qozondi. Keyingi mavsumda Hämäläinen Belgiya kubogida ikkita oʻyinda ishtirok etdi

„Genk“da Hämäläinendagi toʻrt yillik faoliyati davomida atigi 31 ta oʻyinda maydonga tushdi.

Zulte Waregemga qaytish 
2016-yil iyun oyida Hämäläinen ikki yillik shartnoma asosida Zulte Waregemga qaytdi. Belgiya kubogi musobaqasida uchta oʻyin oʻtkazdi, unda klub „Standard Liège“ga magʻlub boʻldi. Ligada esa jami 16 oʻyin oʻtkazdi.

Dynamo Dresden 
2018—2020-yillarda Germaniya 2. Bundesliga klubi Dynamo Dresden jamoasida oʻynagan.

Lyngbyga qaytish 
2020-yil sentabrida Hämäläinen Lyngby BKga 2022-yil yozigacha shartnoma asosida qaytdi. 2021-yil yanvar oyida mashgʻulotlarda tizzasidan jarohat oldi. Keyinchalik testlar uning ligamentlari shikastlanganini tasdiqladi, bu esa uni uzoq vaqt maydonga tushmasligiga sabab boʻldi. Mavsum oxirida Lyngby oxirgi oʻrindagi AC Horsens klubiga magʻlub boʻlgach, Daniya 1-divizioniga tushib ketdi.

Shaxsiy hayoti 
Hämäläinen onasi tomonidan bobosi finland. 2016-yilda Finlandiya terma jamoasi murabbiyi Hasse Backe murojaat qilgan, biroq Hämäläinen oʻzini fin deb hisoblamasligini aytgan.

Faoliyat statistikasi

Yutuqlari 
Genk

 Belgiya kubogi: 2012—2013

Zulte Waregem

 Belgiya kubogi: 2016—2017

Manbalar 

Daniyalik futbolchilar
Yashayotgan insonlar
1989-yilda tugʻilganlar
Vegar Eggen Hedenstad

Vegar Eggen Hedenstad (; 1991-yil 26-iyunda tugʻilgan) — norvegiyalik professional futbolchi. Eliteserenning „Vålerenga“ klubida oʻng qanot himoyachisi sifatida oʻynaydi.

Klublardagi faoliyati 
Hedenstad Elverumda tugʻilgan va Elverum Fotball jamoasida oʻynagan, 2006-yilda uchinchi divizionda debyut qilgan, 14 yoshida jamoadagi eng kichik futbolchiga aylangan. 16 yoshida Hedenstad „HamKam“ga qarshi shou-oʻyinda mahalliy iqtidorlardan iborat jamoada oʻynadi. „HamKam“ bosh murabbiyi Arne Erlandsen oʻyindan soʻng darhol Hedenstad bilan bogʻlandi va u bilan shartnoma imzolamoqchi ekanligini aytdi. Biroq, Hedenstad Stabæk bilan shartnoma imzoladi va 2008-yilgi mavsum oldidan klubga qoʻshildi.

Hedenstad Tippeligaendagi debyutini 2008-yilning 7-iyunida Strømsgodsetga qarshi oʻtkazdi va 2008-yilgi mavsumda jami uchta oʻyinda maydonga tushdi. Stabæk Tippeligaenni yutib, chempionlik medalini qoʻlga kiritdi

2014-yilning 4-iyulida Hedenstad Eintracht Braunschweig klubiga bir yillik ijara shartnomasi asosida qo‘shildi.

2017-yil fevral oyida Rosenborgga qoʻshildi. 4 mavsumdan soʻng, 2020-yil dekabr oyida Hedenstadning shartnomasi yil oxirida tugaganidan keyin „Rosenborg“ni tark etishi eʼlon qilindi.

2021-yilning 5-yanvarida Hedenstad Turkiya Superligasining „Fatih Karagumruk“ klubi bilan shartnoma imzoladi.

Xalqaro faoliyati 
Hedenstad Norvegiya U15 va U23 terma jamoalarini himoya qilgan va 2013-yilgi UEFA 21 yoshgacha boʻlgan futbolchilar oʻrtasidagi futbol boʻyicha Yevropa chempionati saralash bosqichida ishtirok etgan.

Hedenstad terma jamoadagi debyutini 2012-yil 15-yanvarda Daniyaga qarshi o‘rtoqlik o‘yinida oʻtkazdi. 2012-yilning oktyabr oyida yana Vengriyaga qarshi oʻrtoqlik oʻyiniga chaqirildi. Jon Arne Riise yoʻqligida Hedenstad butun oʻyinni chap qanotda oʻtkazdi, ekspertlarning taʼkidlashicha, Hedenstad tez orada Norvegiyaning asosiy chap qanot himoyachisi sifatida Riise oʻrnini egallaydi.

Shaxsiy hayoti 
2009-yil yanvar oyida qiz doʻsti Charlotte saraton kasalligidan oʻlayotgani va umri tugashiga bir necha oy qolgani haqida bilganidan soʻng, Hedenstad professional futboldan tanaffus oldi. Oʻsha paytda atigi 17 yoshda edi. 2012-yil may oyida Hedenstad yana bir fojiali oʻlimni boshidan kechirdi, uning Stabækdagi jamoadoshi Tor Marius Gromstad 22 yoshida qurilish maydonchasidagi baxtsiz hodisa tufayli vafot etdi.

Faoliyat statistikasi

Klub

Yutuqlari 
Stabæk

 Norvegiya ligasi: 2008-yil

Rosenborg

 Norvegiya ligasi: 2017, 2018
 Norvegiya futbol kubogi: 2018

Manbalar 

Futbol yarim himoyachilari
Norvegiya futbolchilari
Yashayotgan insonlar
1991-yilda tugʻilganlar
Igor Jovićević

Igor Jovićević () () (1973-yil 30-noyabrda tugʻilgan)— xorvatiyalik sobiq professional futbolchi va Ukrainaning „Shakhtar Donetsk“ futbol klubining hozirgi murabbiyi.

Oʻyin faoliyati 
Xorvatiyaning „Dinamo Zagreb“ ning yoshlar jamoasida oʻynab, yangi Zvonimir Boban deb atalganidan soʻng, Igor Jovićević atigi 17 yoshida 1991-yilning yozida „Real Madrid“ futbol klubi bilan shartnoma imzoladi. Igor Jovićevićning transfer narxi bir million dollarni tashkil qilgan. Ammo shartnomada Merengues uni asosiy tarkibga kiritgan taqdirda jami besh million toʻlashi kerakligi bandi borligi tufayli, Igor Jovićević B guruhga oʻtkazilgan edi. U yerda Igor Jovićević Rafael Benitez tomonidan tarbiyalangan va Raúl va Guti kabi yoshlar bilan birga oʻynash imkoniga ega boʻlgan.

1995-yil 11-iyunda u Xorvatiyaning 21 yoshgacha boʻlgan milliy terma jamoasi bilan Ukraina termasiga qarshi oʻyinda jarohat oladi. Jarohat tufayli bir yillik tanaffusdan soʻng Igor Jovićević Xorvatiyaga qaytib, Xorvatiya poytaxti Zagrebning boshqa klubi bilan oʻynadi. Shundan soʻng, Igor Jovićević J.1 ligasi klubi „Yokohama F. Marinos“ bilan oʻynadi, Braziliya klubi „Guarani Futebol Clube“ va Fransiyada qisqa vaqt „FCMetz“ klublari bilan oʻynaganidan soʻng, „Shenyang Dongjin“ bilan oʻynash uchun Xitoyga koʻchib oʻtdi. Xitoydagi karerasini 32 yoshida tizza bogʻlamlarining yangi jarohati bilan yakunladi. Nafaqaga chiqqanidan soʻng, u Ispaniyaga qaytib keldi.

Murabbiylik faoliyati

Karpaty Lviv 
2010-yilda Igor Jovićević „Karpaty Lviv“ futbol klubining transfer direktori etib tayinlandi. 2012—2013-yilgi mavsumda Igor Jovićević U21 terma jamoasini, 2013—2014-yilgi mavsumda esa U19 terma jamoasini boshqargan. 2014-yilning yozida Oleksandr Sevidov ishdan boʻshagach, dastlab klubning katta jamoasiga vaqtinchalik menejer, 2015-yilda esa bosh murabbiy etib tayinlangan.

Celje 
2016-yil 10-oktyabrda Igor Jovićević Sloveniyaning PrvaLiga klubi „Celje“ni qabul qilib oldi. 2017-yil 19-iyunda u klub bilan shartnomani bekor qildi.

Dinamo Zagreb 
2017-yilning 20-iyulida Igor Jovićević „Dinamo Zagreb II“ jamoasini bosh murabbiy sifatida qabul qilgan boʻlsa, 2018-yilning 1-iyulida esa „Dinamo Zagreb U19“ jamoasi bosh murabbiyi etib tayinlandi. U19 terma jamoasini boshqarib, Igor Jovićević Xorvatiya ligasining ikkita chempionligini, FIFA Yoshlar kubogini qoʻlga kiritdi. Shuningdek, u ikki marta UEFA yoshlar ligasida jamoani chorak finalga olib chiqdi.

Dnipro-1 
2020-yilning 22-sentyabr kuni Dmytro Mykhailenko ishdan boʻshatilgach, Igor Jovićević „Dnipro-1“ futbol klubining yangi bosh murabbiyi etib eʼlon qilindi.

Shakhtar Donetsk 
2022-yilning 14-iyulida Igor Jovićević „Shakhtar Donetsk“ futbol klubining yangi bosh murabbiyi etib tayinlandi.

Faoliyat statistikasi

Boshqaruv statistikasi

Manbalar 

Fransiyadagi muhojir futbolchilar
Ispaniyadagi muhojir futbolchilar
Xorvatiya futbolchilari
Futbol assotsiatsiyasi hujumchilari
Yashayotgan insonlar
1973-yilda tugʻilganlar
Jens Hegeler

Jens Hegeler (; 1988-yil 22-yanvarda tugʻilgan) — sobiq germaniyalik professional futbolchi, yarim himoyachi sifatida oʻynagan.

Faoliyat

Ilk faoliyat davri 
Hegeler oʻz faoliyatini 1993-yilda SV Westhoven klubida boshlagan va ikki yildan soʻng SpVgg Porz klubiga oʻtgan. Porzdagi 3 mavsumlik faoliyatidan keyin 1998-yilda 1. FC Köln Porzdan Hegelerni sotib oldi. Kölnning yosh toifadagi jamoasida olti yil davomida oʻynadi. 2004-yilda Germaniya Oberligasi vakili „Yurdumspor Köln“ klubiga koʻchib oʻtdi. Bir yildan soʻng Köln klubini tark etdi va VfL Leverkusenga oʻtdi. 2006-yilning iyun oyida Leverkusenning „Bayer“ klubiga oʻtdi. 2009-yilning 7-yanvarida 2009—2010-yilgi mavsum oxirigacha „Augsburg“ klubiga ijaraga berilgan. 2010-yil iyul oyida esa ikki mavsumga ijara asosida 1. FC Nürnberg klubiga oʻtdi. Hegeler „Nürnberg“ jamoasining asosiy oʻyinchisiga aylandi va har mavsumda 34 oʻyindan maydonga tushdi. Hegeler 2012—2013-yilgi mavsum boshida Leverkusenga qaytdi. 2013-yil 2-oktyabrda Hegeler jamoasi bilan Chempionlar Ligasida doirasida Ispaniya LaLigasi vakli „Real Sosedad“ qarshi oʻyinda ustidan ustun kelishdi.

Hertha BSC 
2014-yil 8-may kuni Hegeler Herta BSC bilan uch yillik shartnoma imzoladi.

Bristol City 
2017-yil 4-yanvarda Bristol City rahbariyati Hegelerni nomaʼlum toʻlov evaziga 2+1⁄2 yillik shartnoma asosida qoʻshganlarini eʼlon qildi. 2017-yilning 7-yanvarida Angliya kubogi 3-turida „Fleetwood Town“ga qarshi bahsda debyut qildi. 2017-yilning 8-avgustida „Bristol City“ safidagi ilk golini EFL kubogi doirasida„Plymouth Argyle“ga qarshi oʻyinda (5:0) kiritdi. 2018-yil 19-dekabrda Hegeler oʻzaro kelishuv asosida Bristol Citydan ketgani eʼlon qilindi.

Faoliyat statistikasi

Klubda

Terma jamoada

Manbalar 

Angliyadagi muhojir futbolchilar
Futbol yarim himoyachilari
Germaniyalik futbolchilar
Yashayotgan insonlar
1988-yilda tugʻilganlar
Kai Herdling

Kai Herdling (; 1984-yil 27-iyunda tugʻilgan) — Germaniyalik sobiq professional futbolchi, asosan TSG 1899 Hoffenheimda oʻynagan.

Faoliyati 
Heidelbergda tugʻilgan Herdling faoliyatini SG Heidelberg-Kirchheim bilan boshladi va keyinchalik SpVgg Neckarsteinach klubining yosh toifadagi jamoasiga oʻtdi. 2002—2003-yilgi mavsum boshida Regionalliga Süd vakili TSG 1899 Hoffenheimga qoʻshildi.

2003—2004 DFB-Pokalning uchinchi bosqichida Herdling Bundesliga vakili Bayer 04 Leverkusenga qarshi oʻyinda gʻalaba keltiruvchi gol urdi va uchrashuv 3:2 hisobida yakunlandi.

Keyinroq Hoffenheim bilan hayrlashib, 2008—2009-yilgi mavsum oldidan Regionalliga vakili Waldhof Mannheim jamoasiga qoʻshildi. 2008—2009-yilgi mavsumning birinchi yarmidan soʻng Herdling 2009-yilning 26-yanvarida Hoffenheimga qaytdi.

2. Bundesliga debyut oʻyini 2008-yil 28 martda „Augsburg“ ga qarshi boʻlib oʻtdi. Ikkinchi diviziondagi birinchi golini 2008-yil 13-aprelda Alemannia Aacheenga qarshi oʻyinda (2:1) kiritdi.

Bundesligadagi debyutini 2010-yil 7-mart kuni „Mainz 05“ klubiga qarshi oʻyinda oʻtkazdi, ammo keyinroq Hoffenheimning zaxira jamoasida oʻtdi.

2012-yil 16-aprelda Herdling Major League Soccer vakili Philadelphia Unionga ijaraga berildi, ikki oy davomida oʻynadi. Amerikadagi vaqtida toʻrtta liga oʻyinida (uchinchi turdan boshlab) va ikkita Lamar Hunt AQSh ochiq kubogida ishtirok etgan.

Hoffenheimning DFB-Pokal birinchi bosqichida SG Aumund-Vegesackga qarshi oʻyinda (9-0, gʻalaba) ikkita gol urganidan soʻng, murabbiy Markus Gisdol uni 2013—2014-yilgi mavsum uchun asosiy jamoaga oʻtkazdi

2016-yilning may oyida Herdling tizzasidagi davomiy jarohat tufayli 2015—2016-yilgi mavsumda birorta ham oʻyin oʻtkazmadi. Mavsum oxirida faoliyatini yakunlashini eʼlon qildi.

Faoliyat statistikasi

Manbalar 

Futbol assotsiatsiyasi hujumchilari
Germaniyalik futbolchilar
Yashayotgan insonlar
1984-yilda tugʻilganlar
Stefan Jevtoski

Stefan Jevtoski () () (1997-yil 2-sentyabrda tugʻilgan) — makedoniyalik futbolchi. Stefan Jevtoski hozirgi kunda „Újpest FC“ futbol klubida yarim himoyachi sifatida faoliyat yuritadi.

Faoliyati 
Stefan Jevtoski Makedoniyaning Skopje shahrida tugʻilgan. Stefan Jevtoski „Metalurg Skopje“ futbol klubining yoshlar jamoasida tarbiyalangan. 2014-yilda Stefan Jevtoski „Metalurg Skopje“ futbol klubining asosiy jamoasi safiga qabul qilingan. Shundan soʻng, 2016-yil yanvar oyida Stefan Jevtoski Bolgariyaning „Lokomotiv Plovdiv“ futbol klubi bilan uch yillik shartnoma imzolagan. Stefan Jevtoski 29-noyabr kuni „Montana“ futbol klubiga qarshi oʻyinda klub safidagi ilk uchrashuvini oʻtkazdi. Ushbu uchrashuvda Stefan Jevtoski Dani Kiki oʻrniga oʻyinning 81-daqiqasida zaxiradan maydonga tushdi. Stefan Jevtoskining klub safidagi birinchi goli 2017-yilning 12-mayida „Levski Sofia“ futbol klubiga qarshi oʻyinda kiritishga muvaffaq boʻldi. Stefan Jevtoski ushbu uchrashuvning 54-daqiqasida zaxiradan maydonga tushdi va 2:1 hisobidagi gʻalaba uchun yakuniy golni kiritdi. 2017-yil 15-avgustda Stefan Jevtoskining klub bilan shartnomasi oʻzaro kelishuvga koʻra bekor qilindi. Shundan soʻng Stefan Jevtoski Xorvatiya ikkinchi ligasida „NK Varaždin“ futbol jamoasida toʻp sura boshladi va „NK Lucko“ klubiga qarshi oʻyinda (1:0 hisobida gʻalaba) klubdagi ilk uchrashuvini oʻtkazdi. 2018-yilning iyul oyida Stefan Jevtoski erkin transfer evaziga „Arsenal Kyiv“ futbol klubiga oʻtdi. Stefan Jevtoski 2018-yilning 29-iyulida „Shakhtar Donetsk“ futbol klubiga qarshi kechgan safar oʻyinida (3:0 hisobida magʻlub boʻlgan) 90 daqiqa maydonda toʻp surdi.

Xalqaro oʻyinlardagi faoliyati 
Stefan Jevtoski Makedoniyaning 21 yoshgacha boʻlgan oʻsmirlar milliy futbol terma jamoasi safida 2017-yilning 28-mart kuni Bolgariyaning 21 yoshgacha boʻlgan oʻsmirlar milliy futbol termasiga qarshi oʻrtoqlik uchrashuvida ilk xalqaro oʻyinini oʻtkazdi.

Statistika

Manbalar 

Futbol yarim himoyachilari
Yashayotgan insonlar
1997-yilda tugʻilganlar
Pedrinho

Pedro Victor Delmino da Silva () (1998-yil 13-aprelda tugʻilgan)— Pedrinho nomi bilan tanilgan, braziliyalik professional futbolchi. Pedrinho A Seriya Campeonato Brasileiro vakili Atlético Mineiro futbol klubida hujumkor yarim himoyachi sifatida oʻynaydi. U klub safiga Ukraina Premer-ligasi vakili „Shakhtar Donetsk“ futbol klubidan ijaraga olingan.

Klublardagi faoliyati

Dastlabki yillar 
Pedrinho yoshligida „CSA“ klubining yoshlar jamoasida tarbiyalangan. 2011-yilda Pedrinho „Vitória“ futbol klubining yoshlar jamoasi safiga qoʻshilgan. „Corinthians“ futbol klubi safiga 2013-yilda „Vitoria“ futbol klubida qisqa vaqt oʻtkazgandan soʻng kelib qoʻshilgan edi. Pedrinho 2016-yilgi Copa San Paulo de Futebol Júnior va 2016-yilgi U20 Campeonato Brasileiro jamoalarining bir qismi boʻlib, ikkala turnirda ham jamoa bilan birga ishtirok etgan va yakunda jamoa ikkinchi oʻrinni egallagan. Keyingi yili Pedrinho 2017-yilgi San-Paulu de Futebol Junior kubogining eng yaxshi futbolchisi sifatida tanlandi. Shu yili „Corinthians“ futbol klubi kubokdagi oʻninchi chempionligini qoʻlga kiritdi.

Corinthians 
Pedrinho „Corinthians“ futbol klubi safida 2017-yilning 19-martida „Ferroviária“ futbol klubiga qarshi oʻyinda (1:0 hisobidagi magʻlubiyat) oʻzining rasmiy debyutini oʻtkazdi.

Benfica 
2020-yil 11-mart kuni „S.L. Benfica“ futbol klubi Pedrinho bilan 20 million yevro evaziga, 2025-yilgacha amal qiladigan shartnoma imzolagani haqida xabar berdi. Futbolchi Portugaliya transfer bozori ochilgunga qadar „Corinthians“ futbol klubida qoladigan boʻldi.

Shakhtar Donetsk 
2021-yil 9-iyun kuni „Benfica“ futbol klubi Pedrinhoni 18 million yevro evaziga Ukraina Premer-ligasi vakili „Shakhtar Donetsk“ futbol klubiga sotib yuborganini eʼlon qildi. 2021-yilning 13-iyunida Pedrinho Ukraina klubi bilan 5 yillik shartnoma imzoladi.

Atlético Mineiro (ijara) 
2022-yil 30-iyun kuni „Atlético Mineiro“ futbol klubi „Shakhtar“ bilan Pedrinhoni bir yillik ijaraga olish boʻyicha shartnoma imzolaganini eʼlon qildi.

Faoliyat statistikasi

Manbalar 

Futbol assotsiatsiyasi hujumchilari
Braziliyalik futbolchilar
Yashayotgan insonlar
1998-yilda tugʻilganlar
Juninho

José Artur de Melo Júnior () (1987-yil 7-martda tugʻilgan)— Juninho nomi bilan tanilgan, braziliyalik nafaqaga chiqqan futbolchi. Juninho faoliyati davomida hujumchi sifatida oʻynagan.

Juninho 2008-yilgacha Júnior sifatida tanilgan.

Biografiyasi 
Juninho „Santos“ futbol klubining yoshlar jamoasida tarbiyalangan. Juninho klub bilan 2004-yilda shartnoma imzolagan. Juninho Campeonato Brasileirodagi debyut oʻyinini 2006-yil 3-dekabrda (oxirgi turda) oʻtkazdi. Ushbu uchrashuvda „Santa Cruz“ futbol klubi 3:1 hisobida magʻlub etildi. 2007-yil 1-avgustda Juninho „Itumbiara“ futbol klubiga 2007-yilgi Campeonato Brasileiro C seriyasi mavsumi oxirigacha joʻnab ketdi. Juninho liganing 2-bosqichining soʻnggi 5ta oʻyinida maydonga tushdi va soʻnggi turda gol urdi. Ammo „Itumbiara“ futbol klubi keyingi bosqichga chiqa olmadi (16-tur).

Dekabr oyida Juninho „Rio Claro“ futbol klubiga 2008-yil oxirigacha Campeonato Paulista mavsumi uchun joʻnab ketdi. Juninho oʻsha mavsumda klub safida 3 marta maydonga tushdi (2, 7 va 8 raundlarda oʻynadi).

2009-yilning 1-mayida Juninho „Santo André“ futbol klubi bilan 2 yillik shartnoma imzoladi, ammo jamoadoshi Jefferson va Cadu bilan birga Campeonato Paulista Segunda Divisaodan Palestra de San Bernardoga ijaraga berildi. Ular jamoa uchun jami 30 ta gol urishdi. Ammo mavsumda jamoa chorak finalda magʻlub boʻldi.

2010-yil iyul oyida Juninho „Sport Barueri“ futbol klubiga 2010-yil Copa Paulista kubogi yakuniga qadar joʻnab ketdi. 2011-yil yanvar oyida Juninho „Guarani (MG)“ tomonidan 2011-yil oxirigacha „Campeonato Mineiro“ futbol klubi bilan shartnoma imzoladi.

Yutuqlar 

 Campeonato Paulista: 2007-yil

Faoliyat statistikasi

Manbalar 

Futbol assotsiatsiyasi hujumchilari
Braziliyalik futbolchilar
Yashayotgan insonlar
1987-yilda tugʻilganlar
Hong Chul

Hong-Chul ( ; 1990 yil 17-sentyabr, Seongnam, Koreya Respublikasi) — kelib chiqishi janubiy koreyalik boʻlgan futbolchi, „Ulsan Hyundai“ klubi va Janubiy Koreya terma jamoasi himoyachisi.

Klubdagi faoliyati 
U futbolchi sifatidagi oʻzining ilk faoliyatini Dankuk universiteti jamoasida oʻynab boshlagan, keyin esa „Seongnam“ klubiga taklif etilgan. U 2010-yilning 23-fevralida Yaponiyaning “Kavasaki Frontale” jamoasiga (2:0) qarshi OChL oʻyinida kattalar toifasida debyut qilgan. Natijada Chul jamoaga ushbu xalqaro sovrinni qoʻlga kiritishda yordam berdi va keyingi yili klub bilan Janubiy Koreya kubogini ham qoʻlga kiritdi. Umuman olganda, u futbolchilik faoliyatining asosiy uch mavsumini Seongnam shahri jamoasida oʻtkazdi. Seonnam bilan oʻtkazgan oʻyin vaqtning koʻp qismida jamoaning asosiy himoyachisi vazifasini bajardi.

2013-yil boshida u Suvon Samsung Bluewings klubi bilan shartnoma imzoladi va futbolchilik faoliyatining keyingi toʻrt mavsumini shu klubda oʻtkazdi. 2016-yilda asosiy tarkibda oʻynab, mamlakat kubogini qoʻlga kiritdi.

2017- yilning boshida Chul harbiy xizmatga chaqirildi va Sangju Sanmu armiyasi jamoasida oʻynay boshladi, u yerda u ikki yillik harbiy xizmatni oʻtkazishi kerak edi. 2018-yilning 2-iyun holatiga koʻra, u klub safidagi milliy chempionatda 42 ta oʻyin oʻtkazgan.

Statistika:

Terma jamoadagi faoliyati 
2009—2010-yillarda Janubiy Koreya yoshlar terma jamoasiga taklif qilingan. Yoshlar miqyosida u umumiy 10 ta rasmiy oʻyinda maydonga tushib, 1 ta gol sohibi boʻldi.

2011-yil 9-fevralda Janubiy Koreya terma jamoasi tarkibida Turkiyaga qarshi oʻrtoqlik oʻyinida (0:0) maydonga tushdi. Va bu uning debyut uchrashuvi sifatida belgilandi.

Terma jamoa tarkibida 2018-yilda Rossiyada boʻlib oʻtgan jahon chempionati ishtirokchisi boʻlgan.

Eslatmalar:

Havolalar: 

 Профиль на сайте National Football Teams (англ.) 
 Профиль на сайте FIFA.com (англ.)

Janubiy Koreya futbolchilari
Yashayotgan insonlar
1990-yilda tugʻilganlar
17-sentabrda tugʻilganlar
Pages with unreviewed translations
Oleksandr Masalov

Oleksandr Oleksandrovych Masalov () () () (1997-yil 22-yanvarda tugʻilgan) —ukrainalik professional futbolchi. Oleksandr Masalov hozirda „Ufa“ futbol klubida markaziy himoyachi sifatida oʻynaydi.

Klublardagi faoliyati 
Oleksandr Masalov „Dinamo Kyiv“ futbol klubining yoshlar jamoasining tarbiyalanuvchisi hisoblanagan. 2016-yilda Oleksandr Masalov „Shakhtar Donetsk“ futbol klubining akademiyasiga qoʻshilgan edi.

Kolos Kovalivka 
Oleksandr Masalov oʻzining kattalar safidagi faoliyatini „Kolos Kovalivka“ futbol klubi bilan boshlagan.

Dinamo-Auto Tiraspol 
2019-yilda Oleksandr Masalov „Dinamo-Auto Tiraspol“ futbol klubi safiga oʻtdi va u yerda 34 ta oʻyin oʻtkazdi. Oleksandr Masalov klubdagi birinchi mavsumidayoq 2019—2020-yilgi Moldova kubogining chorak finaliga chiqdi. 2020-yilning 27-avgust kuni Oleksandr Masalov UEFA Yevropa ligasining 2020—2021-yilgi birinchi saralash bosqichida „Ventspils“ futbol klubiga qarshi oʻyinda maydonga tushdi. 2020—2021-yilgi Moldova Kubogida Oleksandr Masalov jamoaga yarim finalga chiqishga yordam berdi.

Desna Chernihiv 
2021-yilning avgustida Oleksandr Masalov bir yillik shartnoma asosida Ukraina Premer-ligasi vakili „Desna Chernigiv“ futbol klubiga oʻtdi. 14-avgust kuni Oleksandr Masalov Yuri Gagarin stadionida „Dnipro-1“ futbol klubiga qarshi oʻyinda Vikentiy Voloshynning oʻrniga uchrashuvning 74-daqiqasida maydonga tushdi.

Ufa 
2022-yilning avgustida Oleksandr Masalov Rossiya birinchi ligasi vakili „Ufa“ futbol klubi bilan shartnoma imzoladi.

Shaxsiy hayoti 
2022-yil avgustida Oleksandr Masalovning Rossiya tomoniga oʻtgani tasdiqlangach, „Ultras Desna“ tarafdorlari klubi aʼzolari Masalovning Rossiya pasporti deb taxmin qilingan narsani yoqib yuborgan videoni yozib olishdi. Futbolchini „vatanga xiyonat“da ayblagan videoda ultras uning Ukraina pasportini milliy xavfsizlik xizmatlariga topshirib, „razvedka xizmatlari sizga oʻxshagan ahmoqlik bilan shugʻullansin“ deb daʼvo qilgani aytilgan.

Faoliyat statistikasi

Manbalar 

Ukraina futbolchilari
Yashayotgan insonlar
1997-yilda tugʻilganlar
Futbol himoyachilari